ARBED YNNI, CYMRU Enwi, cychwyn, cymhwyso a dehongli 1 1 Enw'r Rheoliadau hyn yw Rheoliadau Cynlluniau Effeithlonrwydd Ynni Cartref (Cymru) (Diwygio) 2010. 2 Daw'r Rheoliadau hyn i rym ar 22 Mawrth 2010 ac maent yn gymwys o ran Cymru. 3 Yn y Rheoliadau hyn, ystyr “y prif Reoliadau” (“ the principal Regulations ”) yw Rheoliadau Cynlluniau Effeithlonrwydd Ynni Cartref (Cymru) 2007 . Diwygio'r prif Reoliadau 2 Diwygir y prif Reoliadau yn unol â rheoliadau 3 i 7. Diwygio rheoliad 2 (dehongli) 3 1 Yn rheoliad 2 hepgorer y diffiniad o “ HEES ” a'r diffiniad o “HEES a Mwy”. 2 Yn rheoliad 2, yn y mannau priodol, mewnosoder y diffiniadau canlynol— ystyr “ Rheoliadau 2007 ” (“ the 2007 Regulations ”) yw Rheoliadau Perfformiad Ynni Adeiladau (Tystysgrifau ac Arolygiadau) (Cymru a Lloegr) 2007 ( O.S. 2007 Rhif 991 ); ; mae i “cyfraddiad ased” yr ystyr a roddir i “asset rating” yn rheoliad 2(1) o Reoliadau 2007; . Ychwanegu rheoliad 2A newydd 4 Ar ôl rheoliad 2 mewnosoder— 2A Ystyr “HEES” a “HEES a Mwy” 1 Yn ddarostyngedig i baragraff (3), ystyr “HEES” (“ HEES ”) yw darparu gweithfeydd a ddisgrifir yn rheoliad 6(1)(a) i (f). 2 Yn ddarostyngedig i baragraff (3), ystyr “HEES a Mwy” (“ HEES Plus ”) yw darparu gweithfeydd a ddisgrifir yn rheoliad 6(1)(a) i (h). 3 Yn achos annedd— a sydd mewn perchnogaeth breifat neu sy'n cael ei rhentu'n breifat; a b y mae'r asiantaeth ardal yn fodlon bod y cyfraddiad ased ar ei chyfer yn 38 neu lai, ystyr “HEES” (“ HEES ”) yw darparu gweithfeydd a ddisgrifir yn rheoliad 6(1); ac ystyr “HEES a Mwy” (“ HEES Plus ”) yw darparu gweithfeydd a ddisgrifir yn rheoliad 6(1). Diwygio rheoliad 5 (personau a gaiff wneud cais am grant) 5 1 Yn rheoliad 5(1)(c) ac (ch), yn lle “£15,460” rhodder “£16,040”. 2 Yn lle rheoliad 5(4)(ch) rhodder— ch pensiwn anabledd rhyfel fel y'i diffinnir gan adran 159B(6) o Ddeddf Gweinyddu Nawdd Cymdeithasol 1992 neu bensiwn am anabledd o dan Ran II o Orchymyn Pensiynau Lluoedd Arfog y Llynges, y Fyddin a'r Llu Awyr etc. (Anabledd a Marwolaeth) 2006, neu unrhyw ddyfarniad o bensiwn anabledd rhyfel y mae ei effaith yn parhau yn rhinwedd Atodlen 4, paragraff 8 i'r Gorchymyn hwnnw ynghyd ag— i tâl atodol o ran symudedd o dan erthygl 20 o Orchymyn Pensiynau Lluoedd Arfog y Llynges, y Fyddin a'r Llu Awyr etc. (Anabledd a Marwolaeth) 2006 (gan gynnwys y cyfryw dâl atodol sy'n daladwy yn rhinwedd cymhwyso'r erthygl honno gan unrhyw gynllun neu orchymyn arall) neu o dan Erthygl 25A o Gynllun Anafiadau Personol (Dinasyddion Preifat) 1983 (gan gynnwys yr erthygl honno fel y'i cymhwysir gan erthygl 48A o'r cynllun hwnnw), neu daliad a fwriedir fel iawndal am fethiant i dalu tâl atodol o'r fath; neu ii taliad o dan reoliadau a wnaed o dan baragraff 7(2)(b) o Atodlen 8 i Ddeddf 1992 (lwfans gweini cyson). Diwygio rheoliad 6 (y dibenion y caniateir cymeradwyo grant ar eu cyfer) 6 1 Yn rheoliad 6(1)— a ar ddiwedd is-baragraff (i), yn lle “.”, rhodder “;”. b ar ôl is-baragraff (i) mewnosoder— j darparu inswleiddiad waliau solet. . 2 Yn rheoliad 6(2)— a ar ddiwedd is-baragraff (b), yn lle “.”, rhodder “;”. b ar ôl is-baragraff (b) mewnosoder— c y fath fân weithfeydd at ddibenion— a gwella inswleiddiad thermol annedd; neu b lleihau neu atal fel arall wastraff ynni mewn annedd, sydd ym marn yr asiantaeth ardal mewn unrhyw achos penodol yn ymarferol, yn gost-effeithiol ac yn rhesymol o dan yr amgylchiadau. . Diwygio rheoliad 7 (uchafswm y grant) 7 1 Yn rheoliad 7(1) yn lle “Ni chaiff asiantaeth ardal”, rhodder— Yn ddarostyngedig i baragraff (1A), ni chaiff asiantaeth ardal . 2 Ar ôl rheoliad 7(1) mewnosoder— 1A Yn achos cais gweithfeydd o dan HEES neu HEES a Mwy sy'n cyfeirio at annedd o'r math a ddisgrifir yn rheoliad 2A(3), uchafswm y grant y caniateir ei dalu ar gyfer unrhyw un annedd o'r fath yw £12,000. . 3 Yn rheoliad 7(3) yn lle “baragraffau (1) a (2)” rhodder “baragraffau (1) i (2)”. Darpariaeth drosiannol 8 Mae'r diwygiadau a wneir gan y Rheoliadau hyn yn gymwys i gais gweithfeydd a wneir cyn y dyddiad y daw'r Rheoliadau hyn i rym, os yw'r penderfyniad i gymeradwyo'r cais hwnnw neu i'w wrthod i fod i gael ei wneud ar ôl y dyddiad hwnnw. Jane Davidson Y Gweinidog dros yr Amgylchedd, Cynaliadwyedd a Thai, un o Weinidogion Cymru 24 Chwefror 2010